Μικρός χώρος αλλά όμορφος και βολικός για ένα ή δύο άτομα, από τις φωτογραφίες αδικείται πολύ το διαμέρισμα. Είναι στον δεύτερο όροφο και παρόλο που η θέα δεν είναι κάτι το ιδιαίτερο, τα παράθυρα δίνουν άλλον χαρακτήρα. Αρκετά άνετο για τα τετραγωνικά του και πολύ φωτεινό, μέχρι και αργά το απόγευμα δεν χρειάστηκε καν να ανοίξουμε φώτα ενώ έξω είχε συννεφιά.
Θετικά:
1. Πλήρως εξοπλισμένο με όλα όσα χρειάζεται ένα σπίτι για να είναι αυτόνομο. Στο μπάνιο υπήρχαν ακόμα και σφουγγαρίστρα, σκούπα, φαράσι, λεκάνη, απορρυπαντικό, γεγονός που μας άφησε πολύ θετική εντύπωση. Στην κουζίνα υπήρχαν όλα όσα είναι απαραίτητα για μαγείρεμα και φαγητό. Ίσως η προσθήκη συσκευασίας λαδιού, αντικολλητικού χαρτιού ψησίματος για το ταψί και χαρτιού κουζίνας, να απογειώσουν ακόμα περισσότερο τις ανέσεις.
2. Από θέμα καθαριότητας μείναμε πολύ ευχαριστημένοι. Όταν μπήκαμε στον χώρο μύριζε πολύ όμορφα, όπως και τα σεντόνια, οι μαξιλαροθήκες και το κάλυμμα, όλα φαίνονταν φρέσκοπλυμένα.
3. Πολύ ήσυχη γειτονιά και πολυκατοικία, ακόμα και με ανοιχτά παράθυρα, ενώ το διαμέρισμα βρίσκεται στην καρδιά του κέντρου.
4. Η επικοινωνία με τους οικοδεσπότες ήταν πολύ καλή. Ευγενικοί άνθρωποι, συνεργάσιμοι, πρόθυμοι να μας εξυπηρετήσουν και να λύσουν τις όποιες απορίες μας.
Αρνητικά:
1. Το check in τελικά πραγματοποιήθηκε μισή ώρα μετά από το προκαθορισμένο. Υπήρξε μια βλάβη απ όσο κατάλαβα στο διαμέρισμα και η κύρια που καθάριζε δεν τα είχε όλα έτοιμα όταν φτάσαμε. Αφού μπήκαμε στο σπίτι, μας είπε πως πετσέτες, σεντόνια κλπ θα μας έφερνε μετά από μισή ώρα περίπου. Δεν λέω, κατανοητό και σεβαστό, δεν μπορείς να υπολογίσεις ή να προβλέψεις τις αναποδιές ή τις ατυχίες, όμως το γεγονός ότι δεν ενημερωθήκαμε εγκαίρως για το περιστατικό μας ενόχλησε λίγο.
2. Ο καναπές κρεβάτι, αν και παραδόξως πολύ άνετος ενώ στην αρχή είχα τις επιφυλάξεις μου, έτριζε πάρα πολύ.
3. Δεν αντιμετωπίσαμε κρύο έντονα μέσα στο διαμέρισμα γενικώς και το κλιματιστικό στον κυρίως χώρο κάλυπτε τις ανάγκες μας, όμως επειδή το μπάνιο δεν έχει κάποιον τρόπο να ζεσταίνεται, ήταν αισθητά πιο χαμηλή η θερμοκρασία εκεί.
4. Κάτι που προσωπικά παρατήρησα αλλά δεν έχει να κάνει πλήρως με τους ιδιοκτήτες του διαμερίσματος, οι κοινόχρηστοι χώροι τις πολυκατοικίας ήταν πολύ βρόμικοι. Επειδή χρησιμοποιούσαμε σκαλιά, έμοιαζαν σαν να είχαν εβδομάδες να καθαριστούν αν έκρινα από τη σκόνη, τους λεκέδες και τις μυρωδιές. Καλό θα είναι να γίνει μια παρατήρηση γι αυτό στους ενοίκους και τους διαχειριστές της πολυκατοικίας.
Είναι καλή λύση για μια μικρή διαμονή. Περάσαμε πολύ όμορφα.